La **Nord- kaj Mezamerika Virina Futbal-Ĉampionado** de la kontinenta konfederacio CONCACAF - angle  *CONCACAF Women’s Gold Cup*, do laŭvorte "Virina Ora Pokalo" - estas la kontinenta ĉampionado de virina futbalo por Nord- kaj Mezameriko (Centra Ameriko). Ĝi okazas ekde la jaro 1991 - ekde la jaro 2002 en kvarjara ritmo. La turniro samtempe estas la kontinenta kvalifikigo por la Virina Futbala Mondpokalo, en kiu fikse rajtas partopreni du naciaj teamoj el Nord- kaj Mezameriko, kaj trian lokon povas atingi la triapozicia teamo de la Nord- kaj Mezamerika Virina Futbal-Ĉampionado en aparta partopreniga matĉo de teamo el alia kontinento, laste Eŭropo.

La unua turniro okazis en 1991 en Haitio. Ĝis la jaro 1998 la konkurso angle nomiĝis CONCACAF Women’s Championship, nur de tiam baptiĝis "Virina Ora Pokalo". Ĉiuj ĉampionaj titoloj krom unu ĝis nun atribuiĝis al la usona teamo: unufoje en 1998 venkis la kanada teamo, kiam la usona teamo ne partoprenis, ĉar ĝi kiel gastiganta lando jam aŭtomate kvalifikiĝis por la Virina Futbala Mondpokalo 1999. 

En 1993 kiel gasta teamo partoprenis la elekto de Novzelando, kaj en 2000 la teamoj de Brazilo kaj Ĉinio.

Organiziĝo
----------

En la fina parto de la ĉampionado partoprenas ok teamoj. La teamoj de An la Endrunde nehmen acht Nationalmannschaften teil. La teamoj de Kanado, Meksiko kaj Usono aŭtomate kvalifikiĝas. Aldoniĝas du naciaj teamoj el la mezamerika kvalifikiĝo kaj tri teamoj el la karibia kvalifikiĝo.

La ok naciaj teamoj grupiĝas je du grupoj de po 4 teamoj. Ene de la grupo ĉiu teamo unufoje konkuras kontraŭ ĉiuj tri aliaj. La venkintoj kaj 2-e poziciigitaj teamoj el ambaŭ grupoj atingas la duonfinalon. La venkintoj el la duonfinalaj matĉoj atingas la finalon, kaj la malvenkintoj el tiu matĉoj konkuras pri la 3-a pozicio de la turniro.

La turniroj en superrigardo
---------------------------

| jaro | gastiganta lando | finalo | matĉo pri la 3-a pozicio |
| --- | --- | --- | --- |
| ĉampiono | rezulto | 2-a pozicio | 3-a pozicio | rezulto | 4-a pozicio |
| 1991 | Haitio | Flago de Usono Usono | **5:0** | Flago de Kanado Kanado |  Trinidado kaj Tobago | **4:2** |  Haitio |
| 1993 | Usono | Flago de Usono Usono | liga sistemo | Flago de Novzelando Novzelando | Flago de Kanado Kanado | liga sistemo |  Trinidado kaj Tobago |
| 1994 | Kanado | Flago de Usono Usono | liga sistemo | Flago de Kanado Kanado | Flago de Meksiko Meksiko | liga sistemo |  Trinidado kaj Tobago |
| 1998 | Kanado | Flago de Kanado Kanado | **1:0** | Flago de Meksiko Meksiko |  Kostariko | **4:0** |  Gvatemalo |
| 2000 | Usono | Flago de Usono Usono | **1:0** | Flago de Brazilo Brazilo | Flago de Ĉinio Ĉinio | **2:1** | Flago de Kanado Kanado |
| 2002 | Kanado Usono | Flago de Usono Usono | **2:1** post "ora golo" | Flago de Kanado Kanado | Flago de Meksiko Meksiko | **4:1** |  Kostariko |
| 2006 | Usono | Flago de Usono Usono | **2:1** post plilongigo | Flago de Kanado Kanado | Flago de Meksiko Meksiko | **3:0** |  Jamajko |
| 2010 | Meksiko | Flago de Kanado Kanado | **1:0** | Flago de Meksiko Meksiko | Flago de Usono Usono | **3:0** |  Kostariko |

Ranglisto pri ĉampionadoj
-------------------------

| rango | teamo | ĉampionado | jaro(j) |
| --- | --- | --- | --- |
| 1. | Flago de Usono Usono | **6** | 1991, 1993, 1994, 2000, 2002 kaj 2006 |
| 2. | Flago de Kanado Kanado | **2** | 1998 kaj 2010 |

Eksteraj ligiloj
----------------

* informoj pri la turniro en la retejo *rsssf.com*